26/7/23

**יוני 2023 : לראשונה מאז תחילת השנה, המספר הכולל של הלינות במלונות עבר את מספר הלינות בתקופה המקבילה בשנת השיא (יוני 2019)**

**ההתאוששות ביוני הודות לשיפור בלינות הישראלים, אך עדיין ישנו פער של 11% לעומת יוני 2019 בלינות התיירים**

**לינות התיירים**: ביוני הסתכמו לינות התיירים בכ-**890 אלף** לינות – ירידה של **11%** לעומת יוני 2019.

ירידות גבוהות מהממוצע נרשמו בחיפה, ירידה של **47%,** נתניה ירידה של **37%,** אילת ירידה של **26%,** הרצליה ירידה של **22%,** נצרת ירידה של **21%,** טבריה ירידה של **13%.**
בירושלים נרשמה ירידה של **10%** ובתל אביב עליה של **1%** בלבד.

**לינות הישראלים** : ביוני הסתכמו לינות הישראלים בכ-**1.4 מיליון**, ירידה של **5%** לעומת יוני 2022, עליה של **12%** לעומת יוני 2019.

**סה"כ הלינות:** הסתכמו בכ -**2.3 מיליון** – עליה של **2%** לעומת יוני 2019.

**תפוסת החדרים הארצית :**

הסתכמה בכ-**70%** לעומת כ-**69%** ביוני 2022 ו-**73%** ביוני 2019.

התפוסות הגבוהות מהממוצע הארצי נרשמו באילת עם כ-**80%,** תל אביב והרצליה עם כ-**75%** בכל עיר.
בחיפה נרשמה תפוסה של כ-**69%**, בים המלח וטבריה נרשמה תפוסה של כ-**68%** בכל עיר. בירושלים תפוסה של כ-**66%**, בנתניה תפוסה של כ-**65%** ובנצרת תפוסה של כ-**53%**.

במחצית הראשונה של השנה נרשמו כ-**5.1** **מיליון** לינות של תיירים, ירידה של **18%** לעומת המחצית הראשונה של 2019 (שנת השיא הקודמת / טרום קורונה). לינות הישראלים הסתכמו ב-**6.8** **מיליון**, עליה של **14%** לעומת התקופה המקבילה ב-2019. סה"כ הלינות הסתכמו ב-**11.9** **מיליון**, ירידה של כ-**2%** לעומת התקופה המקבילה ב-2019. תפוסת החדרים הארצית הממוצעת הסתכמה בכ-**63%** לעומת **68%** לעומת אותה התקופה ב-2019 (ירידה של **8%**).
מצבת החדרים הסתכמה בכ-**58 אלף**, עליה של **5%** לעומת 2019.

**מהתאחדות המלונות נמסר: "**אנחנו מברכים על השיפור היחסי בתוצאות ועל ההיענות של הקהל הישראלי, אך מודאגים מהנתונים המסתמנים בחודשי הקיץ של האטה בקצב כניסת התיירים ויציאת הישראלים לחו"ל. מקווים שבסופו של דבר, מגמת צמצום הפערים בכניסות התיירים, תימשך גם במחצית השנייה של 2023".

\* מצורפת טבלה מסודרת המציגה את כל הנתונים.